b"\n_START_ARTICLE_\nCorm\n_START_SECTION_\nEstructura d'un corm\n_START_PARAGRAPH_\nUn corm conta d'un o m\xc3\xa9s entrenusos amb, com a m\xc3\xadnim, un punt de creixement, generalment amb fulles protectores modificades en pells o t\xc3\xbaniques.  La t\xc3\xbanica d'un corm es forma a partir de l\xc3\xa0mines de pec\xc3\xadols morts produ\xc3\xafts en anys anteriors. Les t\xc3\xbaniques d'algunes esp\xc3\xa8cies s\xc3\xb3n primes, seques i papir\xc3\xa0ciescom a m\xc3\xadnime ne plantes joves, tanmateix en algunes fam\xc3\xadlies com les Iridaceae, la t\xc3\xbanica d'un cormmadur pot ser una protecci\xc3\xb3 formidable. Altres esp\xc3\xa8cies, com moltes  del g\xc3\xa8nere Lapeirousia, tenen t\xc3\xbaniques de capes llenyoses dures._NEWLINE_Internament un corm est\xc3\xa0 principalment fet de par\xc3\xa8nquima que cont\xc3\xa9 c\xc3\xa8l\xc2\xb7lules de mid\xc3\xb3 sobre un nus basal circular que fa cr\xc3\xa9ixer les rels. _NEWLINE_Les plantes amb corms es poden propagar tallant els corms en seccions i replantant-los.  Cada secci\xc3\xb3 amb un borr\xc3\xb3 pot generar un nou corm.\n_START_SECTION_\nCorm i bulb comparats\n_START_PARAGRAPH_\nEls corms de vegades es confonen amb els aut\xc3\xa8ntics bulbs; la seva aparen\xc3\xa7a externa \xc3\xa9s similar a la dels bulbs i err\xc3\xb2niament se'n diuen bulbs.  Els corms s\xc3\xb3n tiges que estan estructurades internament amb teixits s\xc3\xb2lids, els quals els fan diferents dels bulbs, ja que aquests principalment estan fets per esquames de capes carnoses que s\xc3\xb3n fulles modificades. Com a resultat, quan un corm es talla pel mig \xc3\xa9s s\xc3\xb2lid, mentre quan un aut\xc3\xa8ntic bulb es talla pel mig est\xc3\xa0 fet per capes. Els corms s\xc3\xb3n estructuralment tiges de plantes, amb nusos i entrenusos amb borrons i produeixen arrels advent\xc3\xadcies. A la part de dalt del corm, un o uns pocs borrons creixen en forma de brots que produeixen fulles i flors normals.\n_START_SECTION_\nCormels\n_START_PARAGRAPH_\nEls corms poden produir molts petits cormets anomenats cormels, des de les zones basals dels nous corms en creixement, especialment quan resulta danyat el punt principal de creixement. Es fan servir per a propagar plantes amb corms. _NEWLINE_Els cormels en la planta silvestre s\xc3\xb3n una important estrat\xc3\xa8gia de superviv\xc3\xa8ncia davant l'acci\xc3\xb3 dels herb\xc3\xadvors.\n_START_SECTION_\nArrels\n_START_PARAGRAPH_\nMolts corms produeixen dos tipus diferents de rels. Les que creixen a partir de la base del corm s\xc3\xb3n arrels fibroses normals. L'altre tipus de rels s\xc3\xb3n m\xc3\xa9s gruxudes i en capes que es formen a mesura que els nous corms van creixent i s'anomenen arrels contr\xc3\xa0ctils i empenyen el corm endins el s\xc3\xb2l, Wurmbea marginata \xc3\xa9s un exemple."